1981R1208 — ET — 29.04.1991 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EMÜ) nr 1208/81,

28. aprill 1981,

millega määratakse kindlaks ühenduse täiskasvanud veiste rümpade liigitusskaala







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, ( 1 ) viimati muudetud 1979. aasta ühinemisaktiga, võttes arvesse nõukogu 5. juuni 1980. aasta määrust (EMÜ) nr 1358/80, millega fikseeritakse täiskasvanud veiste soovitus- ja sekkumishind 1980/81. turustusaastaks ning kehtestatakse ühenduse täiskasvanud veiste rümpade liigitusskaala, ( 2 ) eriti selle artikli 4 lõiget 1, võttes arvesse komisjoni ettepanekut ning arvestades, et: ning arvestades, et: määruses (EMÜ) nr 1358/80 on sätestatud, et hindade registreerimisel ning sekkumisel veise- ja vasikalihasektoris tuleks kohaldada ühenduse täiskasvanud veiste rümpade liigitusskaalat; liigitamisel tuleb lähtuda kehaehitusest ja rasvkatte ladestusmäärast; nende kahe kriteeriumi üheaegne kasutamine võimaldab täiskasvanud veiste rümpi klassidesse jagada; selliselt liigitatud rümbad tuleb identifitseerida; käesoleva määruse ühtse kohaldamise tagamiseks ühenduses tuleb sätestada ühenduse inspekteerimiskomisjoni kohapealsed kontrollimised; arvestades ühenduse liigitusskaala rakendamisega liikmesriikides kaasnevaid praktilisi probleeme, on vaja ette näha selle järkjärguline kohaldamine, ON VASTU VÕTNUD KÄESOLEVA MÄÄRUSE:







Artikkel 1

Käesolevas määruses sätestatakse ühenduse täiskasvanud veiste rümpade liigitusskaala.

Artikkel 2

1. Käesolevas määruses kasutatakse järgmisi mõisteid:

rümp : tapetud looma terve keha pärast veretustamist, siseelundite eemaldamist ja nülgimist, mis esitatakse: — ilma pea ja jalgadeta; pea eraldatakse rümbast kandelüli-kuklaluuliigese kohalt ning jalad kämblaliigesest või kanna-pöialiigesest, — ilma rinna- ja kõhuõõneorganiteta, koos neerude, neerurasva ja vaagnarasvaga või ilma nendeta, — ilma suguorganite ja nende juurde kuuluvate lihasteta ning emasloomadel ilma udara ja udararasvata; a): tapetud looma terve keha pärast veretustamist, siseelundite eemaldamist ja nülgimist, mis esitatakse:

b) poolrümp: toode, mis on saadud punktile a vastava rümba sümmeetrilisel poolitamisel läbi kaela-, rinna-, nimme- ja ristluulülide keskkoha ning läbi rinnaku ja vaagnaliiduse keskkoha.

2. Peale selle esitatakse rümp turuhindade kindlaksmääramiseks välisrasva eemaldamata:

— ilma neerude, neerurasva ja vaagnarasvata,

— ilma vahelihase kõõluselise ja lihaselise osata,

— ilma sabata,

— ilma selgroota,

— ilma kubemevoldi rasvkoeta,

— ilma rümba tagaosa sisetüki seespoolse rasvkoeta,

— ilma kägiveeni ja sellega külgneva rasvkoeta,

kusjuures kael on lõigatud veterinaarnõuete kohaselt.

Kui käesolevat võrdlusesituskuju ei kasutata, on liikmesriikidel lubatud võtta vastu ka teisiti esitatud rümpi.

Sellistel juhtudel määratakse neilt esitustelt võrdlusesituskujule üleminekuks vajalikud kohandused kindlaks määruse (EMÜ) nr 805/68 artiklis 27 sätestatud korra kohaselt.

▼M1

Artikkel 3

1. Täiskasvanud veiste rümbad jagatakse järgmistesse kategooriatesse:

A. kuni kaheaastaste noorte kastreerimata veiste rümbad;

B. muude kastreerimata isasloomade rümbad;

C. kastreeritud isasloomade rümbad;

D. poeginud lehmade rümbad;

E. muude emasloomade rümbad.

Ilma, et see piiraks sekkumiseeskirjade kohaldamist, kasutatakse alates 1. jaanuarist 1992 rümpade identifitseerimisel tähti A, B, C, D ja E.

Rümpade kategooriate eristamise kriteeriumid sätestatakse määruse (EMÜ) nr 805/68 artiklis 27 sätestatud korras.

2. Täiskasvanud veiste rümpade liigitamiseks hinnatakse järjekorras:

a) kehaehitust ja

b) rasvkatet,

mis on määratletud vastavalt I ja II lisas.

Liikmesriigid võivad kasutada I lisas tähega S märgistatud kehaehitusklasse selleks, et võtta olemasolevatest klassidest kõrgemate kehaehitusklasside (topeltlihakusega rümbad) valikulise kasutamisega arvesse konkreetse tootmisviisi omadusi või selle eeldatavat arengut.

Liikmesriigid, kes kavatsevad seda võimalust kasutada, teatavad oma kavatsusest komisjonile ja teistele liikmesriikidele.

3. Liikmesriikidel on lubatud jagada iga I ja II lisas ettenähtud klass maksimaalselt kolmeks alamklassiks.

▼B

Artikkel 4

1. Rümbad ja poolrümbad liigitatakse pärast tapmist niipea kui võimalik ja see liigitamine toimub tapamajas.

2. Liigitatud rümbad ja poolrümbad identifitseeritakse.

3. Enne identifitseerimist märgistamise teel on liikmesriikidel õigus eemaldada rümpadelt või poolrümpadelt välisrasv, kui see on rasvkatte tõttu põhjendatav.

Tingimused, mille korral rakendatakse välisrasva eemaldamist, määratakse kindlaks vastavalt määruse (EMÜ) nr 805/68 artiklis 27 sätestatud korrale.

Artikkel 5

Kohapealset inspekteerimist teostab ühenduse inspekteerimiskomisjon, kuhu kuuluvad komisjoni eksperdid ja liikmesriikide nimetatud eksperdid. Inspekteerimiskomisjon annab inspekteerimistest aru komisjonile.

Komisjon võtab vajaduse korral kasutusele meetmed ühesuguse liigitamise tagamiseks.

Neid inspekteerimisi teostatakse ühenduse nimel, kes kannab sellest tulenevad kulud.

Käesoleva artikli üksikasjalikud rakenduseeskirjad võetakse vastu vastavalt määruse (EMÜ) nr 805/68 artiklis 27 sätestatud korrale.

Artikkel 6

Täiendavad sätted kehaehitus- ja rasvkatteklasside täpsemaks määratlemiseks võetakse vastu vastavalt määruse (EMÜ) nr 805/68 artiklis 27 sätestatud korrale enne 30. juunit 1981.

Komisjon esitab enne 31. detsembrit 1981 nõukogule aruande ühenduse skaala rakendamisel, eriti seoses artikli 3 lõike 2 teise alapunkti sätte kohaldamisega eri liikmesriikides tekkinud probleemidest.

Nõukogu otsustab mainitud aruannet silmas pidades komisjoni ettepaneku alusel enne 31. märtsi 1982, missugusest kuupäevast alates hakatakse turuhindu kindlaks määrama ja sekkumismeetmeid rakendama ühenduse skaala alusel.

Kuni jõustumiskuupäevani koostatakse hinnatabelid paralleelselt esiteks praegu kohaldatavate ühenduse ja siseriiklike sätete kohaselt ja teiseks haldusmeetodite alusel, mida käesoleva määruse sätete alusel järkjärguliselt koostatakse.

Artikkel 7

Käesolev määrus jõustub 1981/82. turustusaasta algul.

Käesolev määrus on tervikuna siduv ja vahetult kohaldatav kõikides liikmesriikides.

▼M1









I LISA

KEHAEHITUS







Rümbaosade, eriti selle oluliste osade (taga-, selja- ja abaosa) areng Kehaehitusklass Kirjeldus S Super Kõik profiilid äärmiselt ümarad; lihaste areng erandlik (topeltlihakusega rümp) E Kõrgem Kõik profiilid ümarad kuni väga ümarad; lihaste areng erandlik U Väga hea Profiilid tervikuna ümarad; väga hea lihaste areng R Hea Profiilid tervikuna lamedad; hea lihaste areng O Rahuldav Profiilid lamedad kuni nõgusad; keskmine lihaste areng P Nõrk Kõik rümbaosad nõgusad kuni väga nõgusad; nõrk lihaste areng

▼B









II LISA

RASVKATTE LADESTUSMÄÄR







Rasva hulk rümba välispinnal ja rinnaõõnes Rasvkatteklass Kirjeldus 1 väga õhuke Ilma rasvakihita või väga õhukese rasvakihiga 2 õhuke Õhuke rasvakiht, lihased peaaegu kõikjal nähtavad 3 keskmine Lihased peaaegu kõikjal rasvaga kaetud, välja arvatud taga- ja abaosas, õhuke rasvaladestus rinnaõõnes 4 paks Lihased rasvaga kaetud, kuid taga- ja abaosas veel osaliselt nähtavad, selgesti nähtavad rasvaladestused rinnaõõnes 5 väga paks Kogu rümp rasvaga kaetud; tugevad rasvaladestused rinnaõõnes